6. โครงการในอนาคต

ในระยะ 2-3 ปีที่ผ่านมา กิจการของบริษัทฯ ยังคงดำเนินการไปด้วยดี
และเพื่อที่จะยังคงความได้เปรียบในการแข่งขัน บริษัทฯ จะต้องแสวงหาช่องทางธุรกิจอยู่เสมอ ๆ
ทั้งในและต่างประเทศ
ความพยายามในการพัฒนาธุรกิจและการตลาดเป็นสิ่งสำคัญที่จะช่วยให้โครงการประสบผลสำเร็จ
ธุรกิจของบริษัทฯ ได้ขยายตัวมากขึ้นเป็นสองเท่าจากเมื่อตอนเริ่มแรกด้วยโครงการใหม่ ๆ และ
ลูกค้าใหม่ ๆ ซึ่งสิ่งนี้เป็นความท้าทายสำหรับอนาคตของบริษัทฯ

ในอุตสาหกรรมยานยนต์ สิ่งที่ผู้ผลิตรถยนต์ต่าง ๆ ต้องการคือการมีส่วนแบ่งตลาด
การขยายตัวของอุตสาหกรรมยานยนต์ทำให้บริษัทฯ ได้เปรียบในส่วนแบ่งตลาด
ซึ่งไม่ใช่เพียงเพราะการแข่งขันด้วยคุณภาพ ราคา การส่งมอบ วิศวกรรม หรือการจัดการเท่านั้น
แต่การพัฒนาเทคโนโลยีก็สามารถช่วยให้บริษัทฯสามารถประสบความสำเร็จด้วยเช่นกัน ดังนั้นบริษัทฯ
จึงมีโครงการในอนาคตที่มุ่งเน้นการพัฒนาดังนี้

1.  การใช้เทคโนโลยีใหม่ ๆ ที่เป็นเทคโนโลยีที่ดีที่สุดในโลก

2.  พัฒนาบุคลากรให้มีความสามารถในระดับสูงสุด

3.  พัฒนาปรับปรุงการดำเนินงานทุกกิจกรรม

4.  กระตุ้นการพัฒนาธุรกิจและการตลาดให้มากขึ้น

วิทยาการเทคโนโลยีใหม่ ๆ

ในวงการอุตสาหกรรมยานยนต์ มีการใช้เทคโนโลยีขั้นสูงขึ้นเรื่อย ๆ บริษัทฯ ตระหนักดีว่า
การที่จะได้เปรียบคู่แข่งในเรื่อง คุณภาพ ราคา การส่งมอบ วิศวกรรม และการจัดการนั้น บริษัทฯ
จะต้องมีการพัฒนาเทคโนโลยีให้ทันสมัยขึ้นตลอดเวลาซึ่งบางอย่างก็ได้ดำเนินการล่วงหน้าไปบ้างแล้วเมื่อ
2-3 ปีก่อนด้วยความช่วยเหลือร่วมมือจากผู้ประกอบรถยนต์ประเทศญี่ปุ่น

บริษัทฯ ตระหนักดีเช่นกันในความเป็นจริงที่ว่า
ความต้องการของลูกค้านั้นเป็นสิ่งสำคัญที่ต้องคำนึงถึงอยู่เสมอโดยเฉพาะอย่างยิ่งการใช้ยุทธศาสตร์ของผู้ประกอบรถยนต์ญี่ปุ่นคือ
“การลดต้นทุน” บริษัทฯได้มีการปรึกษาเจรจากับหลายฝ่ายที่จะให้บรรลุข้อตกลงในเรื่อง
การวิจัยและพัฒนาและวิศวกรรม เพื่อให้ประสบผล สำเร็จในระดับที่สามารถแข่งขันได้

เทคโนโลยีจะพัฒนาได้ด้วยการถ่ายโอนเทคโนโลยีโดยสัญญาความร่วมมือทางเทคนิค และบริษัทฯ
ก็ได้รับประโยชน์จากบริษัทคู่สัญญาเป็นอันมาก

การพัฒนาทรัพยากรบุคคล

นโยบายบริษัทฯ ที่สำคัญอันดับแรกคือ การพัฒนาทรัพยากรบุคคล
และเพื่อให้บรรลุวัตถุประสงค์ดังกล่าว บริษัทฯ ได้จัดให้มีการฝึกอบรมพนักงานอยู่เสมอ
ทั้งการฝึกอบรมภายในบริษัทฯ และการฝึกอบรมโดยวิทยากรผู้ทรงคุณวุฒิจากสถาบันการฝึกอบรมต่าง
ๆ ในปัจจุบัน พนักงานของบริษัทฯ มีโอกาสเข้ารับการฝึกอบรม 25 ชั่วโมงต่อคนต่อปี บริษัทฯ
มีความมุ่งมั่นที่จะพัฒนาศักยภาพบุคลากรของบริษัทฯ อย่างต่อเนื่อง นอกจากนี้ บริษัทฯ
ยังตระหนักถึงความสำคัญของการฝึกอบรมในงาน เพื่อให้บุคลากรมีความรู้ความสามารถ
ในการปฏิบัติงานอย่างมีประสิทธิภาพทั้งในด้านการปฏิบัติงานโดยระดับผู้จัดการ วิศวกร
และผู้บังคับบัญชา จะได้รับการฝึกอบรมทางด้านการบริหาร อาทิเช่นหลักสูตร “อุปนิสัย 7
ประการสำหรับผู้มีประสิทธิภาพ” “การสร้างทัศนคติในเชิงบวก”
“การประเมินผลแบบสมดุลและดัชนีชี้วัด” “การจัดองค์กร การวงแผน และการควบคุม”
“แนวคิดการบริหารต้นทุน” “การบริหารและกลยุทธ์ทางการตลาด” เป็นต้น

นอกจากหลักสูตรการฝึกอบรมดังที่กล่าวมาแล้วข้างต้น บริษัทฯ ยังจัดให้มีการฝึกอบรมในหลักสูตรอื่น
ๆ อีกมากมายเพื่อพัฒนาศักยภาพของตนเอง ตลอดจนการสับเปลี่ยนหน้าที่ความรับผิดชอบ
รวมทั้งการไปทัศนศึกษาและการฝึกอบรมในต่างประเทศ ทั้งนี้เพื่อเปิดโอกาสให้พนักงานมีความรู้
ทักษะและประสบการณ์ที่หลากหลาย

การดำเนินธุรกิจเครือข่าย

โครงการหนึ่งซึ่งบริษัทฯ
ตระหนักถึงความสำคัญเป็นอย่างยิ่งคือการสร้างความร่วมมือในการดำเนินธุรกิจเครือข่ายของผู้จัดหาหรือผู้จัดส่งวัตถุดิบและผู้รับจ้างช่าง
เพื่อเพิ่มผลผลิตเพื่อคงไว้ซึ่งศักยภาพในการแข่งขันที่จะส่งผลในทางบวกระยะยาวของผู้จัดหา
หรือผู้จัดส่งวัตถุดิบและผู้รับจ้างช่วง ทุกฝ่ายได้รับประโยชน์ร่วมกันซึ่งจะส่งผลดีต่อบริษัทฯ
ในการเสริมสร้างศักยภาพในการแข่งขัน กิจกรรมต่าง ๆ
ในการดำเนินธุรกิจเครือข่ายจะถูกตรวจสอบ ซักถาม ปรับเปลี่ยนเพื่อให้ได้ผลผลิตสูงสุด

การพัฒนาธุรกิจและกลยุทธ์ทางการตลาด

การพัฒนาธุรกิจและกลยุทธ์ทางการตลาดเป็นอีกโครงการหนึ่งที่บริษัทฯ
จะต้องดำเนินการเพื่อให้สัมฤทธิ์ผล
ถึงแม้ว่าประเทศไทยจะเป็นตลาดสำคัญต่อการดำเนินธุรกิจของบริษัทฯ ก็ตาม แต่บริษัทฯ
ยังคงพยายามที่จะขยายธุรกิจออกไปยังตลาดต่างประเทศด้วยเช่นกัน บริษัทฯ
ได้ใช้วิธีเจาะตลาดด้วยการไปติดตั้งอุปกรณ์จับยึดและทดลองผลิตให้กับผู้ผลิตรถยนต์ในต่างประเทศหลายราย
แต่วิธีนี้อาจยังไม่เพียงพอที่จะทำให้บริษัทฯ บรรลุถึงการเป็นผู้ผลิตระดับโลกได้ บริษัทฯ
ต้องบุกตลาดชิ้นส่วนยานยนต์ให้เข้าสู่ตลาดโลก ดังนั้นเพื่อให้บรรลุเป้าหมายนี้ บริษัทฯ
มีแผนดำเนินธุรกิจด้วยการลงทุนกับลูกค้าในต่างประเทศ
เพื่อวัตถุประสงค์ที่จะส่งออกสินค้าชิ้นส่วนยานยนต์ของเราไปยังประเทศต่าง ๆ อาทิเช่น
ประเทศสหรัฐอเมริกา ประเทศในแถบยุโรป และประเทศจีนเป็นต้น

กลยุทธ์ทางการตลาดของบริษัทฯ ที่วางไว้คือการเข้าร่วมกิจการกับผู้ผลิตชิ้นส่วนในต่างประเทศ
โดยวิธี การร่วมลงทุน ควบกิจการ หรือ การเข้าซื้อหุ้น
ซึ่งจะต้องมีการศึกษาในรายละเอียดและดำเนินการต่อไป บริษัทฯ
เชื่อว่าจะได้รับผลตอบแทนจากการลงทุนนี้อย่างคุ้มค่า